**STUDIEHJEMLER SAMISK**

RETNINGSLINJER FOR TILDELING AV STUDIEHJEMLER AV FYLKESMANNEN I FINNMARK i 2018

Fylkesmannen i Finnmark skal tildele studiehjemler i samisk for skoleåret 2018/19.

Vi ber kommunene videreformidle dette til aktuelle lærere på skolene.

Målgruppen er lærere i grunnskole eller videregående opplæring som underviser i/på samisk som førstespråk og/eller samisk som andrespråk. ( Samisk 2,Samisk 3, og/eller Samisk 4).

Lærere i kommuner, fylkeskommuner, samt grunnskoler og videregående skoler godkjent etter privatskoleloven med godkjente læreplaner i samisk som ønsker å styrke sin kompetanse i samisk språk oppfordres til å søke. Lærere som ikke har formell pedagogisk utdanning kan ikke søke på ordningen.

Tilskudd til videreutdanning for å styrke kompetansen i samisk språk gis som refusjon av lønnsutgifter i forbindelse med studiepermisjoner. Ved oversøking kan søknader som gjelder videreutdanning for undervisning i grunnskole prioriteres foran videreutdanning for undervisning i videregående opplæring. Lærere som har fått permisjon tidligere kan søke på nytt. Etter endt studiepermisjon har lærer bindingstid som tilsvarer det dobbelte av innvilget studiepermisjonstid.

Vi viser til gjeldende retningslinjer under:

<http://www.udir.no/globalassets/filer/regelverk/tilskudd/retningslinjer-kap-225-p-63-tilskudd-til-samisk-grunnopplaringen-studiepermisjon-videreutdanning.pdf>

Vedlagt følger søknadsskjema som fylles ut av den enkelte søker og sendes via skolens

rektor til kommunen. Kommunen skal prioritere innkomne søknader på skjema 2.

Kommunene sender inn søknad til Fylkesmannen i Finnmark innen 15.mars 2018